Geen waarheid in ‘beurtkrag-waarskuwing’Argieffoto Die boodskap wat onder selfoongebruikers die rondes doen, beweer die elektrisiteit sal vanaf 5 Junie 2015 elke dag tussen 06:00 en 10:00 en weer tussen 17:00 en 21:00 af wees. “Berei julself asseblief vir hierdie uitdaging voor. Deel hierdie inligting met almal in Suid-Afrika”, lui die boodskap. Eskom het egter op die Twitter gesê daar steek geen waarheid in die boodskap nie. “Gedurende die winter is die oggende en die aande spitstye vir elektrisiteitsverbruik. Beurtkrag sal geensins anders wees as wat tans ervaar word nie. Ons sal ŉ prognose gee en slegs beurtkrag toepas wanneer nodig,” het die kragvoorsiener gesê. Fin24